1.jpg (1.28 MiB) 5245 keer bekeken
2.jpg (152.81 KiB) 5245 keer bekeken
3.jpg (353.3 KiB) 5252 keer bekeken
4.jpg (387.76 KiB) 5252 keer bekeken
5.jpg (359.84 KiB) 5248 keer bekeken
6.jpg (256.89 KiB) 5248 keer bekeken
7.jpg (155.05 KiB) 5242 keer bekeken
8.jpg (123.66 KiB) 5280 keer bekeken
9.jpg (109.35 KiB) 5280 keer bekeken
10.jpg (116.29 KiB) 5280 keer bekeken
11.jpg (105.73 KiB) 5280 keer bekeken
Reactie Hwtk Johan Tamboer.jpg (168.6 KiB) 5018 keer bekeken
lily vo foto ms earth.jpg (894.8 KiB) 4219 keer bekeken
lily vo foto ms earth 4.jpg (607.53 KiB) 4219 keer bekeken
lilyvo-1.jpg (257.69 KiB) 3995 keer bekeken
lilyvo-2.jpg (180.9 KiB) 3995 keer bekeken
lily-1.jpg (126.72 KiB) 3677 keer bekeken
lily-2.jpg (141.81 KiB) 3677 keer bekeken
lily-3.jpg (127.94 KiB) 3677 keer bekeken
Lily-4.jpg (187.26 KiB) 3677 keer bekeken
millionairssummerfair42 +.jpg (86.64 KiB) 3290 keer bekeken Foto's: Baba bring ‘vreugde in moeilike tyd’ ná rugbyspeler se dood | Maroela Media
Foto’s: Baba bring ‘vreugde in moeilike tyd’ ná rugbyspeler se dood
Kylah Beeslaar en baba Leham Armandt Pryor. Foto: Verskaf
Kylah Beeslaar en Armandt Pryor, die jong rugbyspeler van Centurion wat onlangs in ŉ motorfietsongeluk dood is, se babaseuntjie is gebore.
“Alles het so vinnig gebeur, hy was eers veronderstel om op 19 Mei gebore te word, maar hy het ander planne gehad,” het ŉ trotse Kylah Maandag aan Maroela Media gesê.
Die paar se baba, Leham Armandt Pryor, is Woensdag deur ŉ keisersnee in die wêreld ingebring. Kylah het Leham na sy pa vernoem om hom te gedenk.
Sy het gesê Leham het die skaal op 3,2 kg laat trek en is ŉ lekker groot bulletjie.
“Hy lyk net soos sy pa. Hy het sy mond, neus en ogies. Hy bring regtig vrede vir ons almal in hierdie moeilike tyd.”
Kylah is Vrydag uit die hospitaal ontslaan en woon tans by haar ma in Garsfontein in die ooste van Pretoria.
“Hy is ŉ baie soet babatjie, hy huil net as hy honger is en as hy moet bad, want dan moet hy uit sy warm snoesige klere uit. Verder word hy lekker bederf, die mense wil nie ophou om vir hom te kom kuier nie,” skerts sy.
Sy het gesê sy is baie geseënd om ŉ bondeltjie vreugde soos Leham te hê.
Maroela Media het in April berig Armandt (23) is skaars ŉ maand nadat hy van Skotland teruggekeer het om by Leham se geboorte te wees, in ŉ motorfietsongeluk in Centurion dood.
Hy was op pad na sy broer, Tiaan Pryor, toe hy skaars ŉ straatblok van sy eindbestemming in Lyttelton in ŉ botsing betrokke was. Kylah was reeds by Tiaan se huis. Na wat verneem word, het hy gebots teen ŉ motor wat uit ŉ meenthuiskompleks gery het. Armandt is op die toneel dood.
Die kranige rugbyspeler is verlede jaar na Haddington in Skotland waar hy vir die Haddington-rugbyklub uitgedraf het. Hy het teen die einde van Februarie na Suid-Afrika teruggekeer.
Armandt het sy laer- en hoërskoolloopbaan in Centurion voltooi. Hy was ŉ leerling aan Laerskool Rooihuiskraal en het in 2009 sy matriek aan Hoërskool Eldoraigne behaal. Vir dié hoërskool het hy onder meer vir die eerste rugbyspan uitgedraf en ná sy skoolloopbaan ook vir die Centurion-rugbyklub gespeel en aan Vodacombeker-wedstryde deelgeneem.
Armandt het planne gehad om in Nieu-Seeland te gaan rugby speel. Dit was sy droom en hy en Kylah sou ná Leham se geboorte daarheen gaan. Lees meer hier.
Armandt Pryor Centurion foto's Gauteng
Ma en boer wat dogter vir seks gebruik swaar gestraf
Nelspruit-plaasaanval: ‘Dis moeilik vir ons almal’